stanford-oval/wikipedia huggingface dataset:
בישופסוורדה

| --- | --- |
סמל בישופסוורדהסמל בישופסוורדה

 מדינה:  גרמניה גרמניה
 מדינה פדרלית:  סקסוניה סקסוניה
 שטח:  46.26 קמ"ר
 גובה:  304 מטרים
 אוכלוסייה:  ‏
  ‑ בעיר:  10,686 (31 בדצמבר 2022)
 קואורדינטות:  51°07′39″N 14°10′47″E﻿ / ﻿51.1275°N 14.179722222222°E﻿ / 51.1275; 14.179722222222 
 אזור זמן:  UTC+1
 http://www.bischofswerda.de
  מפת מיקום  מפה מפורטת   (למפת גרמניה מוגדלת) שטוטגרט מינכן ברלין קלן ברמן המבורג פרנקפורט הנובר דיסלדורף לייפציג נירנברג קיל בון מגדבורג ארפורט רוסטוק מיינץ פרייבורג שוורין לוקס. הולנד בלגיה צרפת דנמרק צ'כיה פולין אוסטריה שווייץ הים הבלטי הים הצפוניבישופסוורדה(למפת גרמניה רגילה) שטוטגרט מינכן ברלין קלן ברמן המבורג פרנקפורט הנובר דיסלדורף לייפציג נירנברג קיל בון מגדבורג ארפורט רוסטוק מיינץ פרייבורג שוורין לוקס. הולנד בלגיה צרפת דנמרק צ'כיה פולין אוסטריה שווייץ הים הבלטי הים הצפוניבישופסוורדה(למפת סקסוניה רגילה) דרזדן לייפציג קמניץ צוויקאו פלאואן גרליץ פרייברג באוצן פרייטאל פולין צ'כיה בווריה תורינגיה סקסוניה-אנהלט ברנדנבורגבישופסוורדה(למפת סקסוניה מוגדלת) דרזדן לייפציג קמניץ צוויקאו פלאואן גרליץ פרייברג באוצן פרייטאל פולין צ'כיה בווריה תורינגיה סקסוניה-אנהלט ברנדנבורגבישופסוורדה  he tabBackground:;tabBorder:#aaa;defaultTab:0;
בישופסוורדה (בגרמנית: Bischofswerda; בלוזטית: Biskupicy) היא עיר קטנה במחוז באוצן במדינת סקסוניה שבגרמניה. העיר ממוקמת על גדות נהר ווסניץ, 33 ק"מ מזרחית לבירת המדינה דרזדן. בדצמבר 2005 מנתה אוכלוסיית העיר 11,605 תושבים.
אוטו פון ביסמרק קיבל מהעיר אזרחות של כבוד בשנת 1891.
ארוץ אליך

| --- | --- |
 סינגל בביצוע שרון רוטר
 מתוך האלבום "שרון רוטר"
 יצא לאור:  דצמבר 2002
 שפה:  עברית
 אורך:  5:08
 חברת תקליטים:  נענע
 כתיבה:  שרון רוטר ‏•‏‏ ברי סחרוף
 לחן:  שרון רוטר ‏•‏‏ ברי סחרוף
 הפקה:  מושיק קופ
 עיבוד:  מושיק קופ ‏•‏‏ ברי סחרוף ‏•‏‏ חיים לרוז ‏•‏‏ גיא שמי
 
אָרוּץ אֵלֶיךָ הוא שיר שהקליטה הזמרת הישראלית שרון רוטר. הוא יצא לאור בדצמבר 2002 כסינגל מאלבום הבכורה של הזמרת, "שרון רוטר". רוטר כתבה והלחינה את השיר עם ברי סחרוף.
רקע

האלבום והשיר נוצרו כיוזמה של ברי סחרוף, שהיה למנטור של רוטר. היא עבדה כזמרת ליווי שלו, ובהמשך גם כמנהלת ומפיקה של הופעותיו.
רוטר הפכה, יחד עם אחותה לארה, למפיקה בפועל של האלבום "חם על הירח" (1995)‏. אף שרצתה באותה תקופה להיות במאית קולנוע, זנחה רוטר את התחום, שנראה לה קשה מדי, ופנתה למוזיקה. היא החליפה את אחותה, לארה, שעבדה בהפקה לסחרוף, לאחר שזו טסה לחו"ל. בהמשך יזם סחרוף שרוטר תשיר בפסקול הסרט "קלרה הקדושה" (1996): ”הבן אדם, שלימד אותי מה זו מוזיקה, הוא ממש צדיק. ברי הכניס אותי לעניין. "'קלרה הקדושה' הוא סרט על ילדים, ועם הקול הילדותי שלך אולי טוב שתשירי את השיר של הסרט", אמר. כך נעשיתי בלי כוונה זמרת, וכשהייתי באה איתו לאולפן כעוזרת ההפקה שלו, שרתי קולות רקע לזמרים שעבד איתם, ולו רק כי הייתי שם” (בין השאר סיפקה קולות רקע לאריק סיני ולרמי פורטיס).
לדבריה, באלבום "נגיעות", שסחרוף הוציא ב־1998, היא כבר הרגישה כזמרת לכל דבר, בחסותו של סחרוף, ואז יום אחד הוא פנה אליה והציע לה להוציא אלבום. ב־2003 הוציאה רוטר את אלבום הבכורה שלה, שנקרא כשמה. שם, לצד שירים שאספה ממחברים שונים, נבטו ניצני הכתיבה שלה, תוצאה של לימודיה אצל טל גורדון, שבהם היא התמידה לאורך שנים.
באותה שנה התחולל גם מהפך בחייה האישיים של רוטר. היא סיפרה שהצלחת האלבום הייתה "מאוד חיצונית" ובלבלה אותה עד כדי כך שהיא התחילה "להסתבך עם עצמה". היא החלה להתנסות ביוגה, שאותה למדה במכון וינגייט, ובהמשך נסעה להודו. שם החלה להתקרב ליהדות על אף שהייתה חסרת כל רקע בנושא (ואף הרגישה פחד מהדת), לאחר שנקלעה לאחד "הבתים היהודיים" של חב"ד והתרשמה לטובה. בהמשך השפיעה עליה חברה ללכת להרצאות של ארגון "ערכים". רוטר החלה בתהליך הדרגתי של התקרבות לדת, תהליך שהתחזק בסביבות 2007.
בהמשך רוטר הביעה הסתייגות מהשיר ומהאלבום, והסבירה שלא מצאה את הביטוי האישי שלה בהם, ולכן לא הרגישה ממש קשורה אליהם. עם זאת, לימים היא מיתנה את ההסתייגות:
זה קצת כמו לשאול אם אתה אוהב את מי שהיית בתיכון, אני לא מוצאת את עצמי כל כך באלבום ההוא, לא עשיתי שם את מה שרציתי וגם לא ידעתי בדיוק מה אני רוצה. מצד שני, זה אלבום שנתן לי הרבה והביא אותי לאן שאני נמצאת היום. "ארוץ אליך" זה שיר שעשה לי הרבה טוב, והרבה בזכותו מכירים אותי. הבנתי גם שזה שיר שעשה הרבה טוב להרבה אנשים אחרים, שהוא משמח אותם, מרגש אותם, אז אולי אין לי ממש זכות להגיד שאני לא אוהבת אותו.
מאז לקחה רוטר חלק בכמה הפקות גדולות ואף דיבבה כמה סדרות.
מקור קולות הרקע שבשיר הוא בקולות שעשה ברי סחרוף בסוף שירו של רמי פורטיס "להשתחרר" (מאלבומו השלישי, "להתראות בחלומותי" (1992)).
וידאו קליפ

אסף לבני ביים את הווידאו קליפ לשיר. המפיקה והעורכת מיכל בן דוד כתבה שהקליפ אפיין מגמה חדשה בצילום קליפים ישראליים באותה תקופה: קליפים שצולמו בתוך מרכולים, שירותים, בתים, כאשר לאורך כל השיר האומן מצולם בתצלום תקריב ומאחוריו מתחלפים האנשים. קליפים "פשוטים למדי, עם מצלמה אחת שמתמקדת רוב הזמן עליהם, ומדי פעם גם זזה לצדדים". היא ציינה כדוגמה בולטת (בנוסף ל"ארוץ אליך") את "גן חורפי" של תמר גלעדי, וציינה שגם ברי סחרוף, ערן צור ואתי אנקרי, עשו קליפים בסגנון דומה.
ביקורת

גבע קרא עוז מ־ynet כתב: ”בערך שתי דקות מתחילת ההאזנה לסינגל "ארוץ אליך" מתוך תקליט הבכורה של שרון רוטר, זה קורה. הרגליים מתחילות לקפוץ והידיים להשתרבב, פתאום אתה נראה כמו בדיוק כמו רוטר, שעיקר פרסומה נבע עד עכשיו מהיותה "ההיא שקופצת בהתלהבות בלתי מרוסנת ליד ברי סחרוף בהופעות”.
הצלחה

"ארוץ אליך" הוצג כמועמד למצעד הפזמונים השבועי של רשת ג' ב־15 בדצמבר 2002, שם זכה להצלחה וצעד 10 שבועות, עד 2 במרץ 2003. בשיאו הגיע השיר למקום השני (ב־26 בינואר 2003). במצעד השנתי לשנת תשס"ג של התחנה הוא דורג במקום ה־24. במצעד השנתי של גלגלצ הצלחתו הייתה גדולה אף יותר, והוא דורג במקום הרביעי.
השיר זכה להשמעות רדיו רבות, וב־2019 דורג במקום התשיעי ברשימת השירים הישראליים המושמעים ביותר בגלגלצ בשני העשורים האחרונים.
הצלחה > מיקומי שיא

|   ‏‏‏  מצעדים שבועיים (2002–2003)> מדינה |   ‏‏‏  מצעדים שבועיים (2002–2003)> מצעד |   ‏‏‏  מצעדים שבועיים (2002–2003)> מיקום שיא |   ‏‏‏  מצעדים שבועיים (2002–2003)>  |
| --- | --- | --- | --- |
|  ישראל | רשת ג' | 2 |  |
|   ‏‏‏  מצעדים שנתיים (תשס"ג)> מדינה |   ‏‏‏  מצעדים שנתיים (תשס"ג)> מצעד |   ‏‏‏  מצעדים שנתיים (תשס"ג)> מיקום שיא |   ‏‏‏  מצעדים שנתיים (תשס"ג)>  |
| --- | --- | --- | --- |
|  ישראל | המצעד השנתי של רשת ג' | 24 |  |
|  ישראל | המצעד השנתי של גלגלצ | 4 |  |
משתתפים

שרון רוטר – זמרה
מושיק קופ – תופים, בס, גיטרת דוברו, סינתיסייזר, זִמרת רקע
ברי סחרוף – גיטרה, קלימבה, זִמרת רקע
חיים לרוז – בס
גיא שמי – גיטרה, זִמרת רקע
אלידע רמון – תכנותים, פרוטולס (Pro Tools)
משתתפים > הפקה

הפקה – מושיק קופ
עיבוד – מושיק קופ, ברי סחרוף, חיים לרוז וגיא שמי
הקלטה ובישול – אלידע רמון באולפן של יזהר אשדות
מיקס שירה – אסף אמדורסקי באולפני ביאליק 4
הערות שוליים

1 2  על השיר באתר פזמונט, באתר פזמונט, בדיקה אחרונה ב־18 בספטמבר 2022
↑  נתוני היצירה, באתר אקו"ם, 27 בנובמבר 2003, בדיקה אחרונה ב־19 בספטמבר 2022
↑  הסינגל באתר בנדקמפ, באתר בנדקמפ, בדיקה אחרונה ב־18 בספטמבר 2022
1 2  יוסי חרסונסקי, בהופעה: שרון רוטר, באתר yosmusic.com, ‏12 במרץ 2020, בדיקה אחרונה ב־18 בספטמבר 2022
1 2 3  צביה בלום, חוזרת: ריאיון עם שרון רוטר, באתר מקור ראשון, 5 באפריל 2011, בדיקה אחרונה ב־18 בספטמבר 2022
↑  "חם על הירח" באתר בנדקמפ באתר בנדקמפ, בדיקה אחרונה ב־18 בספטמבר 2022
↑  נדב מנוחין‏, קשוב מאוד 121: עשרים שנה ל"חם על הירח" של ברי סחרוף, באתר וואלה, 5 בינואר 2016
↑  יעקב בר-און, ‏"ההצלחה לא באה לי טוב ובלבלה אותי": שרון רוטר על החזרה בתשובה, באתר מעריב אונליין, 11 בספטמבר 2017
↑  אלקנה כהן, רצה לאט: אלקנה כהן מראיין את שרון רוטר לרגל צאת האלבום "נושמת לאט", columbusmusicmagazine.com, ‏7 ביולי 2015, בדיקה אחרונה ב־18 בספטמבר 2022
↑  איתי טטרו, כוכבים לרגע: לאן נעלם שאול צירלין הזמר מזכרון יעקב ונוספים? (וידאו), 28 ביולי 2022, בדיקה אחרונה ב־18 בספטמבר 2022
↑  תומר קריב, הסיפור של פורטיס – פרק 11: מסיר את התלבושת, באתר רדיו הקצה, 24 במרץ 2021, בדיקה אחרונה ב־18 בספטמבר 2022
↑  מיכל בן דוד, ביקורת הקליפים של מיכל בן דוד, באתר habama.co.il, ‏2 בנובמבר 2003, בדיקה אחרונה ב־18 בספטמבר 2022
↑  גבע קרא עוז, זה לא נעים, באתר ynet, 16 בפברואר 2003
1 2  המצעד העברי השנתי (תשס"ג) של גלגלצ, באתר גלי צה"ל, בדיקה אחרונה ב־18 בספטמבר 2022
↑    רז שכניק, הגל הבטוח, באתר "ידיעות אחרונות", 30 ביולי 2019
↑  כתבה על השירים והאמנים המושמעים ביותר בישראל במילניום הנוכחי, באתר תפוז אנשים, 18 באוגוסט 2019, בדיקה אחרונה ב־18 בספטמבר 2022
↑  המצעד השבועי של רשת ג', ‏26 בינואר 2003, באתר פזמונט, בדיקה אחרונה ב־18 בספטמבר 2022
↑  המצעד השנתי של רשת ג' לשנת תשס"ג, באתר פזמונט, בדיקה אחרונה ב־18 בספטמבר 2022
בישופות שטרסבורג

הנסיכות-בישופות של שטרסבורג (בגרמנית: Fürstbistum Straßburg; באלזסית: Fìrschtbischofsìtz Strossburi(g)) הייתה נסיכות כנסייתית של האימפריה הרומית הקדושה מהמאה ה-13 עד 1803.
היסטוריה

הבישופות נוסדה במאה ה-4 לספירה והוכרה כנסיכות כנסייתית במאה ה-10 עם הבישוף Erkanbaldo. אולם כבר בתקופה הפוסט-רומית, הבישופות שטרסבורג הייתה מועדפת במיוחד על ידי המרובינגים אשר תרמו תרומות גדולות לכנסייה המקומית בתנאי שהיא שלחה נזירים לחלק מהיער השחור בשליחות מיסיונרית. הנכסים הראשונים שהוכרו כחלק ממדינת שטרסבורג היו Vallée de la Bruche‏, Rufach ו-Ettenheim.
בין 1223 ל-1260 הבישופים ברטהולד הראשון מטק והיינריך השלישי משטאהלק הרחיבו במידה ניכרת את השטח החילוני הכפוף לנסיכות האפיסקופלית, והצליחו לספח כמה ערים קיסריות באזור אורטנאו בין לנדאו לאגם ביאן, מה שהעניק תנופה רבה לעיר אטנהיים. בשנת 1262, לאחר מאבק עם הבישוף וולטר מירולדסק, הושג באופן סופי שטחה של העיר שטרסבורג, אשר הפכה אפוא לצמיתות לבירה החדשה של הנסיכות. משנת 1359, כהכרה בשטחים שנרכשו, נשאו הבישופים של שטרסבורג גם את התואר של רוזני אלזס. באמצע המאה ה-14 שטח הנסיכות השתרע על פני 1400 קמ"ר עם כ-300 כפרים. משנת 1444 החזיקו הבישופים מקום מגורים קבוע בעיקר בעיר סאברן שם הייתה טירה בבעלות הנסיכים-הבישופים בה ניהלו חיים כאריסטוקרטים של אותה תקופה.
בתקופת הרפורמציה הפרוטסטנטית הייתה העיר שטרסבורג אחד ממרכזי הפרוטסטנטיות. מרד האיכרים של 1525 התרחש גם בבישופות ודוכא בדם הודות לצעדים הכבדים שנקט הבישוף יוהאן הרביעי ממנדרשייד-בלנקנהיים ועל ידי מועצת הקתדרלה נגד הפרוטסטנטים. לאחר מותו של הבישוף, המחלוקות בין קתולים לפרוטסטנטים פרצו מחדש אפילו בתוך מועצת הבישופות עצמה. המאבק הסתיים בקיפאון, אך עלה לנסיכות בזיכיון של רנכטל לווירטמברג כדי לשלם את ההוצאות הנדרשות.
במהלך סוף המאה ה-17, רוב שטחה סופח לצרפת; היא כללה את השטחים בגדה השמאלית של הריין, סביב הערים סאברן, מולצהיים, בנפלד, Dachstein, Dambach, Dossenheim-Kochersberg, Erstein, קסטנבולץ, ריינאו, ו-Mundat (המורכבת מ-Rouffach, Soultz ו-אגיסהיים). הסיפוחים הוכרו על ידי האימפריה הרומית הקדושה בהסכם רייסווייק משנת 1697. נותר רק החלק של המדינה שהיה ממזרח לנהר הריין; הוא כלל אזורים סביב הערים אוברקירך, אטנהיים ואופנאו. שטח זה נמסר לבאדן ב-1803.
בוטלג

בוטלג (אנגלית: Bootleg) הוא הקלטת וידאו או אודיו של הופעה או של נגינת אולפן, שלא יצאה לאור על ידי האמן באופן רשמי. לבוטלגים ערך אספני בעיני המעריצים, לכן, מספר רב של הקלטות כאלו מועתקות ומועברות בין מעריציו של האמן ומופצות במספר מוגבל של עותקים. על פי רוב, בוטלגים נמסרים ללא תמורה כספית, אך ישנם גם יצרני בוטלגים, שמוסיפים להקלטות הנדירות הללו איכות צליל משופרת ואריזה ומוכרים אותן. לעיתים, גם האמן עצמו בוחר להוציא את הקלטותיו כאלבום בוטלג בהפצה מוגבלת ולחלקו בין מעריציו.
אטימולוגיה

מקור המילה "בוטלג" בסלנג אמריקאי, הלחם של המילים "boot" (בעברית – מגף) ו-"leg" (בעברית – רגל) – "bootleg", זאת על פי המנהג להבריח חפצים בין החלק העליון של המגף לרגל. ברוב המקרים במקור, זה היה בקבוקון של משקה אלכוהולי.
| --- | --- |
בקרת זהויות :  GND: 7699694-3 
ערך זה הוא קצרמרבנושא מוזיקה. אתם מוזמנים לתרום לוויקיפדיה ו.
בובי ראש

בובי לי ראש (באנגלית: Bobby Lee Rush; נולד ב-23 בנובמבר 1946) הוא פוליטיקאי אמריקאי, שכיהן כחבר בית הנבחרים של ארצות הברית מטעם מחוז הקונגרס הראשון של מדינת אילינוי, בשנים 2023-1993. ראש, שהיה פעיל התנועה האפרו-אמריקאית לזכויות האזרח בשנות ה-60 של המאה ה-20, נמנה בין מייסדי סניף הפנתרים השחורים באילינוי. מאז שנבחר אל הקונגרס של ארצות הברית ב-1992, מייצג ראש את מרבית דרום שיקגו וחלקים אחרים במחוז קוק. ראש הוא הפוליטיקאי היחידי אי-פעם שגבר על ברק אובמה במערכת בחירות כלשהי – בבחירות המקדימות לייצוג מחוז הקונגרס הראשון של אילינוי בבית הנבחרים האמריקאי בשנת 2000. בינואר 2022 הכריז על פרישתו מהחיים הפוליטיים.
הערות שוליים

↑  ההשתייכויות הדתיות של חברי הקונגרס ה-116 של ארצות הברית, מסמך מאת Pew Research Center (באנגלית)
↑  אלנה וייס, Longtime Chicago Congressman Bobby Rush is the latest Democrat to leave Washington, באתר NPR‏, 4 בינואר 2022 (באנגלית)
↑  אית'ן כהן, Illinois lawmaker Bobby Rush's retirement marks 2 dozen Democrats leaving the House, באתר CNN‏, 4 בינואר 2022 (באנגלית)
↑  בוב סקטר, Column One: From Scout to Panther to Politico : Bobby Rush, onetime head of the Illinois Black Panthers, is likely to be the first '60s radical leader to end up in Congress. As an Establishment figure, his loyalties are questioned, באתר לוס אנג'לס טיימס, 17 באפריל 1992 (באנגלית)
↑  טיגאן פין, Illinois Democrat Bobby Rush to retire after 30 years in Congress, באתר NBC News‏, 4 בינואר 2022 (באנגלית)
↑  זאק בורדיק, Rep. Bobby Rush endorses Bloomberg's White House bid, באתר The Hill‏, 21 בינואר 2020 (באנגלית)
↑  לין סוויט, Rep. Bobby Rush to retire after 15 terms, באתר שיקגו סאן-טיימס, 3 בינואר 2022 (באנגלית)
| --- | --- |
בקרת זהויות :  LCCN: no2016168044  SNAC: w616569m  US Congress: R000515  VIAF: 4702148451580715970006   WorldCat (עם VIAF): 4702148451580715970006
בזאריה

| --- | --- |

 טריטוריה:  הרשות הפלסטינית הרשות הפלסטינית
 נפה:  שכם
 גובה:  460 מטרים
 אוכלוסייה:  ‏
  ‑ בכפר:  2,252 (2007)
 קואורדינטות:  32°18′00″N 35°09′00″E﻿ / ﻿32.30°N 35.15000°E﻿ / 32.30; 35.15000
 אזור זמן:  UTC +2
  מפת מיקום  מפה מפורטת   (למפת צפון השומרון מוגדלת) בזאריה(למפת צפון השומרון רגילה) בזאריה(למפת ישראל רגילה) ירושלים תל אביב חיפה ראשון לציון אשדוד באר שבע נתניה אילת קריית שמונה בית שאן קצרין טבריה עפולה חדרה נהריה עכו כרמיאל אשקלון מצפה רמון  ערד עזה יריחו ירדן סוריה לבנון סיני (מצרים) הים התיכון נצרת לוד רהט הים האדום בזאריה(למפת ישראל מוגדלת) ירושלים תל אביב חיפה ראשון לציון אשדוד באר שבע נתניה אילת קריית שמונה בית שאן קצרין טבריה עפולה חדרה נהריה עכו כרמיאל אשקלון מצפה רמון  ערד עזה יריחו ירדן סוריה לבנון סיני (מצרים) הים התיכון נצרת לוד רהט הים האדום בזאריה  he tabBackground:;tabBorder:#aaa;defaultTab:0;
בזאריה (בערבית: بزّاريا, בתעתיק מדויק: בזּאריא, הגייה: בִּזַּ֫ארְיַא או בַּזַּ֫ארְיַא) הוא כפר פלסטיני במרכז השומרון, 13.3 ק"מ צפונית מערבית לשכם, בנקודה הצפונית ביותר של נפת שכם. הוא ממוקם בעמק, בגובה של 460 מטר מעל פני הים. לפי נתוני הלשכה הפלסטינית המרכזית לסטטיסטיקה, אוכלוסיית בזאריה מנתה מעל 2,252 תושבים בשנת 2007.
בזאריה ממוקם על הר אילן, שפסגתו היא בגובה של 588 מטר מעל פני הים. הגובה הממוצע של הכפר הוא 450 מטר מעל פני הים. החלק הישן של הכפר מורכב משני דונמים שברובם בתים חרבים חלקית, עם כמה בתים מודרניים יותר. היישובים הקרובים ביותר הם רמין מדרום, בורקה מדרום-מזרח, סילת א-ד'אהר מצפון-מזרח, אל-עטרה מצפון, כפר רמאן מצפון-מערב, וענבתא ממערב.
היסטוריה

ב-1838 ציין אדוארד רובינסון את בזאריה במסעותיו באזור, ושייך אותו לאזור המנהלי של ואדי א-שאיר, ממערב לשכם.
ב-1870 ציין ויקטור גרן כי בזאריה הוא כפר של כמאה תושבים, מוקף במספר גנים נטועים ברימון ותאנה. ב-1882 תיאר סקר ארץ-ישראל המערבית בזאריה כ"ביצה קטנה" על קרקע מוגבהת, עם מעיינות במזרחה.
במפקד 1922, שנערך על ידי שלטונות המנדט הבריטי, הייתה בבזאריה אוכלוסייה של 183 נפש, כולם מוסלמים. במפקד 1931 גדלה האוכלוסייה ל-217 נפש, שגרו ב-42 בתים.
בשנת 1945 הייתה האוכלוסייה 320 נפש, כולם מוסלמים, כשברשותם היו 4,278 דונם אדמה. מתוך קרקעות אלו 357 דונם היו של מטעים ואדמות השקיה, 1,393 שימשו לגידולי דגנים, ואילו 52 דונם היו שטח בנוי.
בעקבות מלחמת השחרור, ולאחר הסכמי שביתת הנשק של 1949, הייתה בזאריה תחת שליטה ירדנית.
במפקד הירדני של 1961 נמצאו 530 תושבים.
בעקבות מלחמת ששת הימים ב-1967, בזאריה נמצאת תחת שליטה ישראלית. 91% מאדמות הכפר מוגדרות כשטח A, ואילו 9% הנותרים מוגדרות כשטח B.
ב-1997 מנתה בזאריה 1,606 נפש, כשמתוכם 7.3% היו פליטים פלסטינים וצאצאיהם. המשפחות העיקריות בכפר הן חוסיין, סלים, חמאד, נאסר, ועודה.
בישופות רומא

חזית בזיליקת יוחנן הקדוש בלטרנו
הקתדרה של הבישוף של רומא בבזיליקת יוחנן הקדוש בלטרנו
בישופות רומא (לטינית Dioecesis Urbis seu Romana - "הדיוקסיה של העיר, היא רומא"; איטלקית La diocesi di Roma) היא דיוקסיה מטרופוליטנית של הכנסייה הקתולית, השייכת לאזור הכנסייתי של לאציו. בשנת 2005 מנתה הדיוקסיה כ-2.45 מיליון מאמינים, שהיוו 88% מתושבי שטח השיפוט שלה. ראשיתה של הדיוקסיה במאה ה-1 וייסודה מיוחס לשליחים פאולוס ופטרוס. משנת 2013 ניצב האפיפיור פרנציסקוס בראשה של הדיוקסיה.
תחום שיפוטה של הדיוקסיה משתרע על-פני שטח של 881 קמ"ר המורכב מקריית הוותיקן ומהעיר רומא. הוא מחולק בהתאם בין שני ויקארים - הוויקאר של רומא (Vicariatus urbis) והוויקאר של קריית הוותיקן. 335 הרבעים הכנסייתים הפעילים מחולקים בין העיר רומא (333 רבעים) וקריית הוותיקן (שני רבעים).
לדיוקסיה של רומא מעמד ייחודי בעולם בכך שבתוארה כפטריארכייה של רומא, היא אחת מהפנטארכיה, חמש הפטריארכיות המסורתיות, שהיו מרכזן של הכנסייה העולמית בעולם העתיק, לפני הפילוג הגדול ב-1054. היא הפטריארכייה הבכירה של הזרם הלטיני בנצרות, ועד שנת 2006 נשאה גם בתואר "הפטריארכיה של המערב". ראש הדיוקסיה של רומא, נושא מאז שנת 607 גם בתואר הבישוף האקומני, ועם הזמן התייחד לו תואר האפיפיור, והוא נחשב לארכיבישוף המטרופוליטני הראשון במעלה בכל איטליה.
הקתדרלה של הדיוקסיה היא בזיליקת יוחנן הקדוש בלטראנו ברומא (ולא בזיליקת פטרוס הקדוש בקריית הוותיקן), ותוארה המלא הוא "הארכיבזיליקה של הגואל הקדוש ביותר, יוחנן המטביל ויוחנן כותב הבשורה הקדושים בלטרנו, אם וראש לכנסיות כל העיר והעולם" (Archibasilica Sanctissimi Salvatoris et Sancti Iohannes Baptista et Evangelista in Laterano Omnium urbis et orbis ecclesiarum mater et caput).
הערות שוליים

↑  Statistics
| --- | --- |
בקרת זהויות :  NLI: 987007445766905171  BnF: cb12268460x (data)  ISNI: 0000 0001 2218 1082  LCCN: n83031977  NKC: xx0316200  SUDOC: 075686678  VIAF: 130762155   WorldCat (עם VIAF): 130762155
בישופות פאדרבורן

הנסיכות-בישופות של פאדרבורן (בגרמנית: Fürstbistum Paderborn‏; Hochstift Paderborn) הייתה נסיכות כנסייתית (Hochstift) של האימפריה הרומית הקדושה מ-1281 עד 1802.
בישופות מץ

| --- | --- |


 
 גאוגרפיה
 יבשת:  אירופה 
 היסטוריה
 תאריכי פירוק:  1552 
 ישות קודמת:  רוזנות מץ
 ישות יורשת:  ממלכת צרפת שלוש הבישופויות
 
הבישופות של מץ (בצרפתית: évêché de Metz) הייתה נסיכות-בישופות של האימפריה הרומית הקדושה. היא הייתה אחת משלוש הבישופויות שסופחו לצרפת ב-1552.
היסטוריה

הבישופים של מץ כבר שלטו על כמות משמעותית של שטחים בתוך ממלכת לותרינגיה לשעבר, אשר על ידי הסכם מירסן בשנת 870 הפכה לחלק מפרנקיה המזרחית. הם נאלצו להיאבק על עצמאותם מדוכסות לורן, רכשו את אדמותיהם של רוזני מץ, אך נאלצו להתמודד עם עליית בירתם מץ למעמד של עיר קיסרית ב-1189. בשנת 1234 אילצה התסיסה של אזרחי מץ את הבישופים להעביר את מגוריהם לוויק-סור-סיי.
בשנת 1357 אישר שוב הקיסר קרל הרביעי מבית לוקסמבורג את החופשיות הקיסרית של הבישופות. אולם מאז עלייתו של אנרי מלורן-ודמון בשנת 1484 נשלטה הדיוקסיה על ידי בישופים מבית לורן, אשר על ידי קשריהם הקרובים עם בית ולואה הביאו את מץ תחת השפעת הכתר הצרפתי. לפי הסכם שאמבור משנת 1552, ברית של נסיכים קיסריים פרוטסטנטים מתקוממים בראשות מוריץ, הנסיך הבוחר מסקסוניה הבטיחה לאנרי השני, מלך צרפת את השלטון על שלוש הבישופויות של מץ, טול ו-ורדן. מץ נכבשה על ידי חייליו של אנרי וסופחה על ידי הכתר הצרפתי, לבסוף הוכר הסיפוח על ידי האימפריה בשלום וסטפאליה ב-1648.
| --- | --- |
בקרת זהויות :  VIAF: 237475711   WorldCat (עם VIAF): 237475711 
קתדרלת מץ
בישופות רגנסבורג

הנסיכות-בישופות של רגנסבורג (בגרמנית: Hochstift Regensburg;‏ Fürstbistum Regensburg‏; Hochstift Regensburg) הייתה נסיכות כנסייתית קטנה של האימפריה הרומית הקדושה ששכנה ליד העיר הקיסרית החופשית רגנסבורג בבוואריה. הבישופות שודרגה לנסיכות רגנסבורג ב-1803 לאחר פירוק נסיכות הבוחר ממיינץ. אין לבלבל בין הנסיכות-בישופות של רגנסבורג לבין הדיוקסיה הרומית-קתולית של רגנסבורג, שהייתה גדולה בהרבה.
היסטוריה

הבישופות נוסדה בשנת 739 על ידי בוניפציוס הקדוש; היא הייתה כפופה במקור לארכיבישוף של זלצבורג. במאה ה-13, הבישוף של רגנסבורג הפך לנסיך של האימפריה הרומית הקדושה עם מושב והצבעה בדיאט האימפריאלי. כמובלעת של דוכסות בוואריה, הנסיכות-בישופות לא הצליחה להתרחב טריטוריאלית ונשארה אחת המדינות הקטנות באימפריה.
במהלך החילון הגרמני של 1803, אוחדה הנסיכות-בישופות עם העיר הקיסרית החופשית רגנסבורג וטריטוריות אחרות כדי ליצור את נסיכות רגנסבורג. קרל תאודור אנטון מריה פון דלברג היה הנסיך-ארכיבישוף הראשון. בשנת 1810 הפכה הנסיכות לחלק מממלכת בוואריה, אם כי היא שמרה על מעמד ארכי-פיסקופלי. זאת בעקבות נפילת האימפריה הרומית הקדושה ב-1806 במהלך מלחמת הקואליציה השלישית.
הקונקורדט הבווארי של 1817 לאחר מותו של דלברג הכפיף את הארכיבישופות של רגנסבורג לדיוקסיה סופרגנית הכפופה לארכיבישוף של מינכן ופרייזינג.
הנסיכות-בישופות (בסגול) במאה ה-18
בורשודגסט

| --- | --- |
סמל בורשודגסטסמל בורשודגסט
 מדינה:  הונגריה הונגריה
 חבל:  צפון הונגריה
 מחוז:  בורשוד-אבאוי-זמפלן בורשוד-אבאוי-זמפלן
 נפה:  נפת מזקבשד
 מושל:  Lajos Zoltán Tóth
 שטח:  15.06 קמ"ר
 אוכלוסייה:  ‏
  ‑ בכפר:  272 (1 בינואר 2024)
 קואורדינטות:  47°57′22″N 20°41′38″E﻿ / ﻿47.9561°N 20.694°E﻿ / 47.9561; 20.694 
 אזור זמן:  UTC +1
 http://www.Borsodgeszt.hu
  מפת מיקום  מפה מפורטת   (למפת הונגריה מוגדלת) בודפשט דברצן מישקולץ סגד פץ' גיור נירג'האזה קצ'קמט אוסטריה סלובקיה אוק. רומניה סרביה קרואטיה סל.בורשודגסט(למפת הונגריה רגילה) בודפשט דברצן מישקולץ סגד פץ' גיור נירג'האזה קצ'קמט אוסטריה סלובקיה אוק. רומניה סרביה קרואטיה סל.בורשודגסט  he tabBackground:;tabBorder:#aaa;defaultTab:0;
 
בורשודגסט (בהונגרית: Borsodgeszt) הוא כפר במחוז בורשוד-אבאוי-זמפלן שבצפון מזרח הונגריה.
יהדות בורשודגסט

לא ידוע רבות על יהודים בכפר מלבד המצאות יהודים בכפר וקיום של בית קברות יהודי במקום.
| שנה | כמות יהודים | כלל האוכלוסייה |
| --- | --- | --- |
| 1840 | 59 |  |
| 1880 | 32 | 812 |
| 1910 | 17 |  |
| 1920 | 19 |  |
| 1930 | 14 |  |
| 1941 | 6 | 807 |
גאוגרפיה

היישוב ממוקם באזור הרי Bükk (אנ'), בין העיר מזקבשד לעיר מישקולץ, כ-20 קילומטרים דרומית למישקולץ. הכפרים שאי וואטה נמצאים במרחק של-6 ק"מ מהכפר, הכפר ביקאבראן נמצא במרחק של 10 ק"מ מהכפר, והעיר הקרובה ביותר, אמוד, נמצאת במרחק של 12 ק"מ מהכפר.
היסטוריה

האזור מיושב עוד מהתקופה הפרהיסטורית, וההתיישבות ההיסטורית הראשונה באזור הייתה בתקופת התיישבות המדיארים במרכז אירופה. הכפר הוזכר לראשונה בשנת 1292. אוכלוסיית הכפר התעסקה בגידול גפנים במשך מאות שנים, אך כיום אין לכך חשיבות כלכלית.  בין השנים 1973 עד 1990 הכפר היה תחת מועצה משותפת עם הכפר שאי השכן.
אנזים הגבלה

אופן החיתוך של האנזים EcoRI
אנזימי הגבלה (באנגלית: Restriction enzymes) הם אנזימים המסוגלים לחתוך קטעי DNA באזורים מסוימים מאוד.
אופן פעולה

כל אנזים הגבלה מזהה רצף נוקלאוטידים ייחודי ב-DNA, נצמד אליו וחותך את הסליל הכפול במקום ההיצמדות. הרצף או אתר ההגבלה ייחודי לכל אנזים, ומורכב מ-4 עד 12 נוקלאוטידים: לדוגמה, אנזים ההגבלה EcoRI מזהה את הרצף הבא:
3' GAATTC
5' CTTAAG
אנזימים רבים מזהים אתר מטרה פלינדרומי, כלומר אתר שבו רצף הדנ"א זהה בשני הגדילים ולכן ניתן לקריאה משני הצדדים.
האנזים ייצמד אל כל מקום ב-DNA שבו קיים רצף זה. החיתוך שהאנזים מבצע יכול להתרחש במרכז הרצף (כך שברצף לעיל יתקבלו שלושה נוקלאוטידים מצד ימין ושלושה משמאל), אך במרבית המקרים הגדיל נחתך בצורה לא סימטרית, בחיתוך מדורג, דבר המביא ליצירת קצוות דביקים:
3' G|AATTC
5' CTTAA|G
הקו מציין את מקום החיתוך; אופן החיתוך גם הוא ספציפי לכל אנזים הגבלה, ואינו אקראי (כלומר, האנזים EcoRI יחתוך את הרצף תמיד בצורה המוצגת לעיל).
כל אנזימי ההגבלה הם סוגים של אנדונוקלאזות (אנזימים החותכים DNA באמצע הגדיל, זאת בניגוד לאקסונוקלאזות, המפרקים נוקלאוטידים מקצוות הגדיל). אנזימי הגבלה נמצאים באופן טבעי בחיידקים רבים, שם הם משמשים כמנגנון הגנה בפני בקטריופאג'ים (האנזימים חותכים את ה-DNA של הפאג' וגורמים להרס הפאג', בעוד ה-DNA של החיידק ממותל ולא מושפע מאנזים ההגבלה). שמות אנזימי ההגבלה ניתנים להם על שם החיידק שבו נמצאו: EcoRI נמצא ב-E. coli; ה-R מייצג זן ספציפי של החיידק (RY13). קיימים שלושה סוגים של אנזימי הגבלה, המסומנים באותיות II ,I ו-III; כל סוג משתמש בשיטה שונה במקצת לחיתוך ה-DNA.
אנזים ההגבלה HindIII, למשל, נמצא בחיידק Haemophilus influenzae והוא אנזים מסוג III.
לאנזימי ההגבלה חשיבות עליונה בביולוגיה מולקולרית, בהנדסה גנטית ובביוטכנולוגיה; גילוים חולל מהפכה של ממש בתחומים אלו.
סוגים

את אנזימי ההגבלה מחלקים לשלושה סוגים, המסומנים באותיות II ,I ו-III, על פי מאפיינים כמו הרכב, קופקטורים הדרושים לפעולתם, אופן החיתוך שלהם ומיקום אתר חיתוך ה-DNA שלהם ביחס לרצף המטרה.
סוג I ‏(EC 3.1.21.3) – החיתוך מתבצע בריחוק מאתר ההכרה. לפעולתו נדרש ATP ו-S-אדנוזיל-L-מתיונין. פעילותם של אנזימים אלו היא הגבלה ומתילציה (EC 2.1.1.72).
סוג II ‏(EC 3.1.21.4) – החיתוך מתבצע בתוך או במרחק קצר מאתר ההכרה; לפעולתם נדרש לרוב מגנזיום; פעילותם של אנזימים אלו מוגבלת כאנזים הגבלה והם לא מבצעים מתילציה.
סוג III ‏(EC 3.1.21.5) – החיתוך מתבצע במרחק קצר מאתר ההכרה; לפעילותם נדרש ATP (אך הם לא מפרקים אותו); S-אדנוזיל-L-מתיונין מזרז את התגובה אך אינו נדרש; קיימים כחלק מקומפלקס עם מתיל טראנספראז (EC 2.1.1.72).